أه... الصوت، كلمة الصوت
كلمة صوت بالنسبة لي كلمة ثورية
تخلي صوتك مسموع
تعلي صوتك
ت... تتعرفي أكتر
بسبب كلامك أو أفكارك
بس ساعات بفكر أن غياب الصوت
برضوا ثورة
يعني... يمكن ده اللي حصلي دلوقتي
زي ما قلتلك، أنا بطلت أقول على نفسي ناشطة
وما بقاش عندي إيمان بالناس
في المجتمع المصري
بس بعتبرها نوع من الثورة الصامتة
مثلا مش عاجبني اللي بيحصل
في موضوع معين أو سياسة
أو اللي بيحصل دلوقتي
واللي بيعمله النظام الجديد دلوقتي
أنا بكره كل ده بس مش هتكلم
مش هتكام في الموضوع، هفضل ساكتة
يمكن يكون خيبة أمل أو يمكن يأس
بس يعني
السكوت مش
أنا مش هشارك
خليني أوضح
بتبقى زي مثلا
الانتحار
تمام؟ فيه ناس فاكرة أن الناس اللي بتنتحر
ضعيفة وأنهم بيختاروا المخرج السهل
بس لأ، الانتحار شئ ثوري بالنسبة لي
زي الصريخ بالضبط
في وش الناس اللي لسه عايشة
وتقولي لأ عاللي هما بيعملوه
فغياب الصوت
والسكوت
في حد ذاته نوع من الثورة
بالذات لو كنت الشخص اللي بيحارب
وبيتكلم وبيتمرد
ودلوقتي بقيت ساكت
ده مختلف عن الشخص اللي كان ساكت من الأول
اللي ما عندوش رأي من الأول
أنا عندي رأي بس مش هقوله
هي حاجة متمردة
مش عارفة، يمكن ده مش كويس
بس، مش بشوف أنه الناس اللي بتنتحر بتاخد الطريق السهل
ولا حاجة، أنا شايفة أنها حاجة ثورية
أنا طبعا مش بطلب من الناس تنتحر
بس بقدر الناس اللي بتعمل كده
هما أقويا جدا واللي عملوه
زي الناس اللي بتكافح عشان تاخد حقوق أكتر
ما هو ده اللي حصل في تونس
يعني... في ١٤ يناير
بو عزيزي ولع في نفسه
ما راحش يتظاهر
ما عملش مدونة
ما عملش اجتماعات
وتجمعات ولا بقى ناشط
هو بس قال "لأ"
لما بس خرس نفسه
لما انتحر
لما... السكوت ده، ثورة